b'\n_START_ARTICLE_\nMMPND\n_START_PARAGRAPH_\nMMPND-Multilingual Multiscript Plant Name Database (Base de dades multiling\xc3\xbce i multialfab\xc3\xa8tica de noms de plantes) \xc3\xa9s una base de dades multiling\xc3\xbce de noms dels t\xc3\xa0xons de plantes._NEWLINE_Est\xc3\xa0 ubicada en la Universitat de Melbourne i \xc3\xa9s gestionada i mantinguda per Michel H. Porcher. Abasta els nom dels t\xc3\xa0xons de m\xc3\xa9s de 900 g\xc3\xa8neres de plantes superiors (sense comptar els fongs). A part del nom i sin\xc3\xb2nims cient\xc3\xadfics cont\xc3\xa9 els noms dels t\xc3\xa0xons en 82 lleng\xc3\xbces principals (la seva web parla de 70 lleng\xc3\xbces) en les quals s\xe2\x80\x99inclouen 40 lleng\xc3\xbces o dialectes m\xc3\xa9s). La llengua catalana hi va comen\xc3\xa7ar a ser-hi present cap el 2010. Vegeu el comentari a Pinus, notes_NEWLINE_Citada en molts t\xc3\xa0xons de GRIN-Global (Germplasm Resources Information Network), \xe2\x80\x9cReferences\xe2\x80\x9d com a: Porcher, M. H. et al. Searchable World Wide Web Multilingual Multiscript Plant NameDatabase (MMPND) (on-line resource). (Pl Names)._NEWLINE_A IPNI (The International Plant Names Index)  s\xe2\x80\x99esmenta: \xe2\x80\x9cA Multilingual Multiscript Plant Name Database es pot buscar en qualsevol idioma i alfabet i t\xc3\xa9 una gran quantitat d\'informaci\xc3\xb3"._NEWLINE_En els objectius de MMPND es diu: \xe2\x80\x9c... la intenci\xc3\xb3 \xc3\xa9s cobrir el major nombre de plantes \xc3\xbatils com sigui possible. El que \xc3\xa9s \xc3\xbatil en una part del m\xc3\xb3n, per\xc3\xb2 pot ser una mala herba, fins i tot una mala herba nociva, en una altra part. La nostra posici\xc3\xb3 \xc3\xa9s que, si es tracta d\'una selecci\xc3\xb3 o una esp\xc3\xa8cie, si es declara d\'utilitat per algunes persones, sempre que puguem obtenir un m\xc3\xadnim d\'informaci\xc3\xb3 sobre el mateix i que podem manejar les dades, aleshores s\xe2\x80\x99inclour\xc3\xa0. B\xc3\xa0sicament, preveiem 8 categories de plantes. En ordre d\'import\xc3\xa0ncia decreixent considerarem: verdures, cereals, fruites, bolets / fongs, herbes, pastures / conreus farratgers, plantes medicinals, i el que pot denominar-se "cultius" utilitaris com ara fibra, cultius oleaginosos, estimulants, etc. Creiem que en els \xc3\xbaltims cinquanta anys les 3 primeres categories han tingut molt poca atenci\xc3\xb3 per part dels taxonomistes, especialment per sota del nivell d\'esp\xc3\xa8cie. Aquests tres grups de plantes comestibles inclouen tots els aliments b\xc3\xa0sics del m\xc3\xb3n i els seus conreus i seleccions relacionades. Han estat criats i millorat durant segles. S\xc3\xb3n els ingredients b\xc3\xa0sics de les cuines \xc3\xa8tniques del m\xc3\xb3n ...\xe2\x80\x9d._NEWLINE_El primer objectiu eren les plantes \xc3\xbatils, les cultivades, per\xc3\xb2 actualment cont\xc3\xa9 els noms de plantes tant d\xe2\x80\x99import\xc3\xa0ncia econ\xc3\xb2mica com salvatges. A cada g\xc3\xa8nere figura la data d\xe2\x80\x99actualitzaci\xc3\xb3.  _NEWLINE_Aquests noms multiling\xc3\xbces s\xc3\xb3n presentats distribu\xc3\xafts per g\xc3\xa8neres, de la manera seg\xc3\xbcent:\n_START_SECTION_\nG\xc3\xa8neres de MMPND on la llengua catalana \xc3\xa9s m\xc3\xa9s rellevant\n_START_PARAGRAPH_\nG\xc3\xa8neres m\xc3\xa9s importants: Araucaria, Castanea, Chamaecyparis, Cupressus, Juniperus, Musa, Pinus, Thuja. _NEWLINE_Altres g\xc3\xa8neres: Actinostrobus, Athrotaxis, Austrocedrus, Calocedrus, Cryptomeria, Cunninghamia, \xc3\x97Cuprocyparis, Diselma, Fitzroya, Fokienia, Glyptostrobus, Metasequoia, Microbiota, Neocallitropsis, Papuacedrus, Pilgerodendron, Sequoia, Sequoiadendron, Taiwania, Taxodium, Tetracliinis, Thujopsis, Widdringtonia, Xanthocyparis.'